ຝຣັ່ງ​ ສົ່ງກຳລັງ ໄປຍຶດເມືອງ Kidal ໃນພາກເໜືອ ມາລີ (ສະໄລດ໌)
​ຝຣັ່ງ​ສົ່ງທະຫານ ໄປຍັງເມືອງ Kidal ເພື່ອຍຶດເອົາ ທີ່ໝັ້ນແຫ່ງສຸດທ້າຍຂອງພວກກະບົດ ໃນພາກເໜືອຂອງປະເທດມາລີ.
ທີ່ປະເທດມາລີ ໄດ້ມີການສົ່ງກໍາລັງທະຫານຝຣັ່ງ ໄປຍັງເມືອງ Kidal ຢູ່ທາງພາກເໜືອຂອງປະເທດ ຊຶ່ງເປັນທີ່ໝັ້ນແຫ່ງສຸດ ທ້າຍຂອງພວກກະບົດທີ່ຍັງເຫຼືອຢູ່ ຫຼັງຈາກການປະຕິບັດງານ ເຂົ້າຍຶດເອົາເມືອງ Gao ແລະເມືອງ Timbuktu ຄືນ ບັນດາເຈົ້າໜ້າທີ່ທະຫານຝຣັ່ງກ່າວໃນວັນພຸດມື້ນີ້ວ່າ ໄດ້ມີການ ສົ່ງທະ ຫານໄປຍັງເມືອງດັ່ງກ່າວ ໃນຄືນແລ້ວນີ້ ຊຶ່ງເປັນການສືບ ຕໍ່ບຸກໂຈມຕີເປັນເວລານຶ່ງອາທິດເພື່ອຍຶດເອົາຫົວເມືອງໃຫຍ່ໆ ຢູ່ໃນພາກເໜືອຂອງມາລີຄືນ ກຸ່ມກະບົດ MNLA ຂອງຊາວ Tuareg ທີ່ບໍ່ຝັກໄຝ່ທາງສາສະໜາ ຂອງຊາວ Tuareg ເວົ້າວ່າ ໃນຕົ້ນອາທິດນີ້ ພວກນັກລົບຂອງຕົນ ໄດ້ເຂົ້າຄວບຄຸມເມືອງ Kidal ໄວ້ແລ້ວ ພວກກະບົດຊາວ Tuareg ໄດ້ຮ່ວມກັບກຸ່ມຫົວຮຸນແຮງອິສລາມ ຍຶດເອົາພາກເໜືອຂອງ ມາລີ ລຸນຫລັງທີ່ມີການກໍ່ລັດຖະປະຫານໃນເດືອນມີນາ ປີກາຍນີ້ ສອງກຸ່ມດັ່ງກ່າວຕໍ່ມາ ໄດ້ແຍກອອກຈາກກັນ ຍ້ອນ ຜິດຖຽງກັນກ່ຽວກັບກົດໝາຍ Sharia ແລະພວກອິສລາມຫົວຮຸນແຮງ ໄດ້ສະແດງອຳນາດຫຼາຍຂຶ້ນໃນການຄວບຄຸມເຂດ ດັ່ງກ່າວ ກໍາລັງທະຫານຝຣັ່ງ ແລະມາລີ ໄດ້ເຂົ້າກວດຄົ້ນບ້ານເຮືອນ ຕ່າງໆ ຢູ່ ໃນເມືອງ Timbuktu ແລະເມືອງ Gao ໃນວັນອັງ ຄານວານນີ້ຊຶ່ງໄດ້ ຍຶດເອົາອາວຸດ ແລະວັດຖຸລະເບີດ ທີ່ພວກ ອິສລາມໄດ້ປະໄວ້ ຢ່າງ ໜ້ອຍມີຫ້າຄົນ ທີ່ຖືກສົງໄສວ່າ ໃຫ້ ການຮ່ວມມືກັບພວກຫົວຮຸນແຮງ ຖືກກັກຂັງ ຢູ່ໃນເມືອງ GAO ສ່ວນຢູ່ໃນເມືອງ Timbuktu ນັ້ນ ພວກປະຊາຊົນໄດ້ເຂົ້າໄປ ລັກເອົາ ເຄື່ອງຂອງຢູ່ໃນຮ້ານຂາຍເຄື່ອງຂອງຊາວອາຣັບ ແລະ ຊາວ Tuareg ທີ່ຖືກສົງໄສວ່າ ເຮັດວຽກໃຫ້ແກ່ພວກຫົວຮຸນແຮງ ທີ່ໄດ້ພາກັນຫລົບໜີ ອອກຈາກເມືອງດັ່ງກ່າວໄປ ໃນຕົ້ນອາທິດນີ້